Source: https://domov.sme.sk/c/3691442/krajsky-sud-rozhodol-ze-traja-komplici-volodymyra-y-zostanu-vo-vazbe.html
Timestamp: 2017-04-28 19:55:52+00:00
Document Index: 1576748

Matched Legal Cases: ['súd ', 'súd ', 'súd ', 'súd ', 'súd ', 'súd ']

Krajský súd rozhodol, že traja komplici Volodymyra Y. zostanú vo väzbe - domov.sme.sk
Zobraziť všetky sekcie Krajský súd rozhodol, že traja komplici Volodymyra Y. zostanú vo väzbe
Bratislava 22. januára (TASR) - Senát Krajského súdu v Bratislave dnes rozhodol, že traja komplici údajného bossa ukrajinsko-slovenského gangu Volodymyra ... 22. jan 2008 o 15:06 TASR
Písmo:A-|A+0Bratislava 22. januára (TASR) - Senát Krajského súdu v Bratislave dnes rozhodol, že traja komplici údajného bossa ukrajinsko-slovenského gangu Volodymyra Y. - Eduard V., Vasyl P. a muž prezývaný Koľa zostávajú vo väzbe. Senát zamietol ich sťažnosť voči rozhodnutiu Okresného súdu (OS) Bratislava I, ktorý ich do väzby poslal. Troch zadržaných Eduarda V., Vasyla P. a muža s prezývkou Koľa obvinil OS Bratislava I z ďalších dvoch vrážd. Prvá sa mala stať v roku 1999 pred reštauráciou v bratislavskej Petržalke, druhá o dva roky neskôr na inom mieste Petržalky. Podľa obhajcu Ľudovíta Štangloviča jeden z týchto údajne zavraždených Peter Galo je hľadaný políciou a neexistuje žiadny dôkaz o tom, že je mŕtvy. Zároveň obvinil prokurátora a políciu, že zadržanie jeho mandantov je účelové, pretože na Krajskom súde pokračuje pojednávanie, ktoré ešte nie je ukončené. V tomto novom konaní na Okresnom súde podľa obhajcov nie je väzba relevantná a má len nahradiť väzbu v procese na Krajskom súde v Bratislave. Pred sudcom v súvislosti s novými obvineniami zatiaľ vypovedal len Eduard V., ostatní obžalovaní výpoveď odmietli. To, že by trestné činy spáchal, poprel.
Podľa senátu Krajského súdu Generálny prokurátor Ukrajiny potvrdil, že odtlačky prstov muža prezývaného Koľa, ktorý sa doteraz vydával za Jurija Rybakovasa, sa zhodujú s odtlačkami prstov ukrajinského občana Valeria H. Obvinený Vasyl P. uviedol, že prostredníctvom svojho právneho zástupcu zverejní vyšetrovací spis. Eduard V. dnes poukázal na to, že tri dni pred jeho prepustením z väzby 31. decembra 2007 sa nájde utajený svedok a má vypovedať k tomu, čo sa stalo v roku 2001. "To, že by som sa vyhýbal trestnému stíhaniu, nie je ničím podložené. Takto môže človek predsa stráviť vo väzbe celý život," povedal Eduard V. Okresný súd Bratislava I. rozhodol o návrhu Krajskej prokuratúry v Bratislave na vzatie do väzby troch obvinených - Eduarda V., Vasyla P. a Koľu, ktorý sa vydával za Jurija Rybakovasa 4. januára. Vtedy všetci voči rozhodnutiu podali sťažnosť. Príslušníci policajných zložiek 31. decembra zadržali členov údajnej zločineckej skupiny Volodymyra Y. hneď po tom, ako ich prepustili z väzby v Bratislave.
"Okresný súd Bratislava I. obvinených V.P., E.V. a J.R. vzal do väzby z dôvodnej obavy, že sa budú vyhýbať trestnému stíhaniu," povedal vtedy pre TASR hovorca Krajského súdu v Bratislave Pavol Adamčiak. Krajský súd v Bratislave (KS) bude od stredy 23. januára do piatka 25. januára pojednávať s členmi údajnej zločineckej skupiny Volodymyra Y., ktorí sú obvinení zo závažnej trestnej činnosti. Štyria obžalovaní, z ktorých traja sú cudzí štátni príslušníci, sú obvinení z trestného činu vraždy formou spolupáchateľstva, trestného činu nedovolenej výroby a držby omamnej látky, jedu a prekurzora a obchodovania s nimi, ako aj z trestného činu nedovoleného ozbrojovania. Pokiaľ sa preukáže vina, hrozí im trest odňatia slobody na doživotie.
Naposledy KS pojednával v tejto trestnej veci v decembri 2007. Vtedy boli vypočutí ďalší svedkovia a prehrávané zvukové záznamy z vyšetrovania. Napriek tomu, že pred KS sa ešte neskončilo pojednávanie, na ktorom sa údajnej zločineckej skupine kladie za vinu štvornásobná vražda, prokurátor ich obvinil z ďalších dvoch vrážd. Trojica je vo väzbe od konca septembra, respektíve začiatku decembra 2003. Samotný Volodymyr Y. je za mrežami od 13. júna 2002. Okrem toho Volodymyra Y. 10. januára odsúdil senát Okresného súdu Bratislava II. na tri roky nepodmienečne. Bol obžalovaný z legalizácie príjmov z trestnej činnosti a súd ho uznal vinným. V auguste 1999 sa mal podieľať na vývoze troch kradnutých áut značky Audi typu A6 a A4. Nechajte si posielať ranný prehľad najdôležitejších správ e-mailom
50 4342.
13 6943.
51 0662.
50 3733.
27 5535.
17 9868.
14 9901.
71 1622.
51 2463.
51 0664.
49 3575.
36 9568.
27 55310.